[{"text_idx": "#000003", "text": "Dena hasi zen gidatzeko, autoak gidatzeko zuen zaletasunarekin. Horri bidaiatzeko gogoa gehitzen badiogu, lagunek esaten duten bezala, \u201ctaxista ematen dut\u201d, beti batetik bestera bidaian."}, {"text_idx": "#000004", "text": "Ezagun batzuek Marokon izan zuten boluntariotzako esperientzia ezagutu ondoren, pentsatzen hasi zen nor etorriko zen bertarekin esperientzia hori bizitzen, antzinako auto bat prestatu behar baita horretarako, eta berak ez zuen halakorik. Eta beti esan ohi den bezala, aurrean duzuna ikusi ere ez duzula egiten, ba, bere lagun Jaime sartu zen atetik eta berehala konturatu zen bera zela egokiena halako esperientzia bat bizitzeko."}, {"text_idx": "#000005", "text": "Bidaia prestatzen hasi zirenetik, lana banatu zuten: Jaime arduratu zen autoari zegokion guztiaz eta bera, antolaketaz, babesleez, laguntzaileez, etab."}, {"text_idx": "#000008", "text": "Hain zihoazen kargatuta, autoaren muturrak gora egiten zuen eta, aldapa bat igo behar zen bakoitzean, biok jartzen ziren autoa animatzen. Errealitatearekin lehenengo harremana zen. Beste auto batekin gurutzatzen ziren bakoitzean klaxona jotzen zien animoa emateko."}, {"text_idx": "#000010", "text": "Argi zegoen basamortua ikustea, han lo egitea eta bizitzea eta Marokok dituen paisaia gailen horiek inbidiagarriak zirela; baina, egia esan, \u201cbarrutik hunkitu gintuen hangoak ezagutzeak eta haiekin hitz egiteak. Mendebaldeko batentzat pentsaezina zen 5 urteko ume bat oinutsik basamortuaren erdian aurkitzea, zure zain, autoa gelditu, zeozertxo eman eta berehala haren aurpegia aldatzea eta barru-barruko irribarrea zeuri ere ateratzea. Eta ez hori bakarrik, handik lasterrera ulertzen zenuen ume horrek orduak eta orduak eman zituela oinez, agian handik pasatuko ziren auto zahar batzuen berri entzun zuelako. Eta zuk 5 ordu emanak zenituen hautsa eta harea baino ikusten ez ziren inguru batean. Orduan ulertzen zenuen beharrizana, lagundu beharra, gizatasun beharra\u201d"}]